
Mellékletek: Környezetvédelmi program + szakhatósági vélemények
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. február 15-én tartandó munkaterv szerinti ülésére

. napirendhez

Tárgy: Környezetvédelmi program 2009-2014 elfogadása
Tisztelt Képviselő-testület!

A környezet védelmének általános szabályairól szóló 1995. évi LIII. törvény (Kvtv.) 46. § (1) b) pontja szerint a települési önkormányzat a környezet védelme érdekében önálló települési környezetvédelmi programot dolgoz ki a 48/E. §-ban foglaltak szerint, amelyet képviselő-testülete hagy jóvá.
A programot 6 évre kell elkészíteni, az országostól egészen a települési szintig tagozódó tervezési szinteken, és a Kvtv. 48/A. § (2) bekezdése alapján az alacsonyabb területi szintű programok készítése során figyelemmel kell lenni a magasabb területi szintű programok tartalmára.
A Magyar Köztársaság Országgyűlése a tárgyi – 2009-től 2014-ig terjedő – programidőszak első évében, annak legvégén, 2009. december 9-én, fogadta el a Nemzeti Környezetvédelmi Program 2009-2014 (NKP) című dokumentumot. Ezt követően készültek el a regionális, illetve megyei programok, így önkormányzatunk csak 2011-re jutott oda, hogy a magasabb szintű programok teljes ismeretében készíthette el saját települési programját.
A dokumentum elkészítését egy – sajnálatosan elnyúló, de elhagyhatatlan – véleményezési szakasz követte, mivel az anyagot a Kvtv. 48. § (3) bekezdése alapján elfogadás előtt véleményezésre meg kellett küldeni az illetékes környezetvédelmi, talajvédelmi, ingatlanügyi és egészségügyi hatóságnak, valamint a megyei önkormányzatnak.

A szükséges állásfoglalások, jóváhagyások mostanra születtek meg, így a programot szíves elfogadás végett a Képviselő-testület elé terjesztjük.
Itt kívánom megjegyezni, hogy bár a program majdnem félidőnél kerül elfogadásra, – mint ismeretes – az elmúlt időszakra is vannak már jelentős eredményeink a környezetvédelem területén (pl. a házhoz menő szelektív hulladékgyűjtés bevezetése), tehát az elmúlt évek sem teltek tétlenül e területen sem.

…/2012. (II. 15.) ÖKT határozati javaslat
Sülysáp Nagyközség Önkormányzatának Képviselő-testülete

1./ a környezet védelmének általános szabályairól szóló 1995. évi LIII. törvény (Kvtv.) 46. § (1) b) pontja alapján Sülysáp Nagyközség Környezetvédelmi programja 2009-2014. című dokumentumot elfogadja.
2./ felkéri a polgármestert a program lehetőség szerinti legteljesebb végrehajtására.
Határidő: 1./ azonnal; 2./ 2014. december 31-ig folyamatos
Felelős: polgármester
Sülysáp, 2012. február 9.

Tóth Krisztina s.k. 

